ગુણ તો ગોવિંદના ગવાણાં ઓ નાથ તમે તુળસીને પાંદડે તોલાણાં  ઓ નાથ તમે તુળસીને પાંદડે તોલાણાં હે જી એવા ગુણ તો ગોવિંદના ગવાણાં ઓ નાથ તમે તુળસીને પાંદડે તોલાણાં  બોડાણે બહુ નમીને સેવ્યા બોલડીયે બંધાણાં કૃપા કરીને પ્રભુજી પધાર્યા, ડાકોરમાં દર્શાણાં ઓ નાથ તમે તુલસીને પાંદડે તોલાણાં  હેમ બરાબર મૂલ કરીને વાલ સવામાં તોલાણાં બ્રાહ્મણને જ્યારે ભોંઠપણ આવ્યું ત્યારે સખીઓને વચને વેચાણાં ઓ નાથ તમે તુળસીને પાંદડે તોલાણાં   મધ્ય ગુજરાતમાં રચી દ્વારિકા, વેદ પુરાણે વંચાણાં હરિગુરુ વચન કહે વણલખે જગત બધામાં જણાણાં ઓ નાથ તમે તુળસીને પાંદડે તોલાણાં  ઓ જી એવા ગુણ તો ગોવિંદના ગવાણાં ઓ નાથ તમે તુળસીને પાંદડે તોલાણાં